open-index/open-wikipedia-markdown huggingface dataset:
Niina Kurkinen

**Niina Kurkinen-Nyholm** (s. 20. toukokuuta 1974 Kajaani) on suomalainen malli, näyttelijä ja yksityisyrittäjä. 2020-luvulla hän on keskittynyt erovalmentajan työhön. Hän asuu Tanskan Kööpenhaminassa. 

## Ura

### Mallin ura
Kurkinen aloitti mallin uransa 16-vuotiaana, kun hän muutti Pariisiin mallin töiden perässä. Sittemmin hän toimi pitkään kosmetiikkayhtiö Lumenen kasvona. Kurkinen on yksi Suomen menestyneimmistä malleista, ja yhteistyötä hän on tehnyt muun muassa Paparazzi-mallitoimiston kanssa. 

Erityisesti Kurkinen työskenteli Ranskassa, Isossa-Britanniassa ja Australiassa. Hän palasi pysyvämmin Suomeen 2000-luvun alkupuolella.

### Näyttelijän ura
Kurkinen on näytellyt sivurooleissa muun muassa elokuvissa *[[Levottomat]]* ja *[[Sooloilua]]* sekä televisiosarjoissa *[[Kylmäverisesti sinun]]*, *[[Irtiottoja]]* ja *[[Tahdon asia]]*.

### Yrittäjän ura
Kurkinen omisti Helsingin Bulevardilla Nina's-vaateliikkeen siskonsa kanssa vuosina 2005–2017. Kurkinen oli itse runsaasti läsnä liikkeessä, ja siitä tulikin monien julkisuuden henkilöiden suosikki. Muotiliike myi muun muassa Marnin, Dries van Notenin, Miu Miun, Christian Louboutinin, Preen Linen, Ld Tuttlen ja Marc by Marc Jacobsin luomuksia. Kurkinen myi yrityksen kiinalaiselle ostajalle alkuvuodesta 2017, ja liike lopetti uuden omistajan päätöksestä kokonaan syksyllä 2018.

2020-luvulla Kurkinen aloitti erovalmentajana. Työssään hän auttaa eronneita tai parisuhteissaan toistuvaa kaavaa noudattavia ihmisiä käsittelemään kriisiä ja tunteita rakentavalla tavalla. Kurkinen inspiroitui uralle omien erokokemustensa myötä. Hän hyödyntää valmennuksissaan amerikkalaisen pari- ja perheterapeutti Katherine Woodward Thomasin kehittämää *Conscious Uncoupleing* -menetelmää.

### Vapaaehtoistyö
Kurkinen on lähisuhdeväkivaltaa kokeneille naisille ja tytöille tukipalveluita tarjoavan Naisten Linja Suomessa ry:n hallituksen jäsen. Hän on myös toiminut järjestön vapaaehtoisena vastaamassa väkivaltaa tai sen uhkaa kokeneiden naisten puheluihin.

## Yksityiselämä
Kurkinen on syntynyt Kainuussa, mutta perhe muutti pääkaupunkiseudulle hänen ollessa hyvin pieni. Kurkisen vanhemmat erosivat tämän ollessa lapsi, ja samalla suhde isään katkesi. 

Kurkisen lukio jäi kesken, kun hän muutti 16-vuotiaana mallin uran perässä ulkomaille. Myöhemmin hän on suorittanut yrittäjätutkinnon ja opiskellut psykologiaa Suomessa avoimessa yliopistossa ja brittiläisessä Ardenin yliopistossa.

Kurkinen oli 1990-luvun loppupuolella avoliitossa elokuvaohjaaja Antti J. Jokisen kanssa ja heille syntyi vuonna 1997 yhteinen poika. Liitto päättyi eroon vuonna 1999 ja lapsi jäi äidille. Kurkinen oli kihloissa myös jääkiekkoilija Jarkko Ruudun kanssa. He erosivat vuonna 2007. Kurkinen on puhunut julkisuudessa hakeutuneensa useisiin, vahingollisiin parisuhteisiin ja kokeneensa myös väkivaltaa joissain suhteissaan.

Niina Kurkinen avioitui 6. elokuuta 2017 tanskalaisen Nikolaj Nyholmin kanssa, ja otti avioituessaan sukunimekseen yhdysnimen Kurkinen-Nyholm. Pariskunta asuu Tanskan Kööpenhaminassa.

## Lähteet

## Aiheesta muualla
* 
*
Dulcimer

**Dulcimer** on eurooppalainen versio Iranista ja Mesopotamiasta kotoisin olevasta santur-kielisoittimesta, joka kuuluu kordofonien soitinryhmään. Dulcimer koostuu kaikulaatikosta ja sen yli pingotetuista kielistä, jotka saadaan soimaan lyömällä niitä kahdella kapulavasaralla. Dulcimerin muita variantteja on esim. unkarilainen *[[cimbalom]]*. Alun perin Lähi-idässä tuhansia vuosia soitetun santurin eurooppalainen myöhempi versio dulcimer on länsimaisen pianon suora edeltäjä.
Venäjän jääpallomaajoukkue

**Venäjän miesten jääpallomaajoukkue** edustaa Venäjää jääpallon miesten kansainvälisissä maajoukkuekilpailuissa. Venäjä osallistui maailmanmestaruuskilpailuihin ensi kertaa 1993 Norjan kisoissa. Mitaleita joukkue on voittanut 22 eli aina mukana ollessaan: 12 mestaruutta, yhdeksän hopeaa ja yhden pronssin.

## MM-kisasaavutukset
* Kultaa 1999, 2001, 2006, 2007, 2008, 2011, 2013, 2014, 2015, 2016, 2018, 2019 (12)
* Hopeaa 1993, 1995, 1997, 2003, 2005, 2009, 2010, 2012, 2017 (9)
* Pronssia 2004 (1)

## Päävalmentajat
* Jevgeni Maslov 1992–1994
* Valeri Eichwald 1995–1998
* Vladimir Janko 1999–2002
* Aleksander Ziganov 2003
* Juri Fokin 2004
* Vladimir Janko 2005–2006
* Sergei Lomanov 2007
* Vladimir Janko 2007–2009
* Sergei Firsov 2009–2012
* Mihail Jurijev 2012–2015
* Sergei Mjaus 2015–2017
* Mihail Jurijev 2017–2019
* Pavel Frants 2019–2022 
* Iljas Handajev 2022-

## Katso myös
*Venäjän naisten jääpallomaajoukkue

## Lähteet

## Aiheesta muualla
* Venäjän jääpalloliitto
* Venäjän jääpallomaajoukkue IBDB:ssa
Džvari

**Džvarin luostari** ( eli kirjaimellisesti "ristin luostari") on historiallinen luostari Mtskhetan kaupungissa Mtskheta-Mtianetin hallintoalueella Georgiassa. Se kohoaa korkealla vuorella kaupungin itäpuolella ja Mtkvari- ja Aragvi-jokien yhtymäkohdan yläpuolella.

Džvari on yksi maan pyhimmistä paikoista ja sen historia liittyy kiinteästi maan kääntymiseen kristinuskoon. Pyhä Nino asetti perinteen mukaan paikalle ristin sen jälkeen, kun kuningas Mirian III ja siten koko Iberia oli hyväksynyt uuden uskonnon 300-luvulla. Ensimmäisen kirkon paikalle rakennutti Guaram I 500-luvun puolivälin jälkeen. Se sijaitsi nykyisen kirkon pohjoispuolella. Nykyisen kirkon rakennutti vuosina 586–605 Guaramin poika Stepanoz I. Se on yksi hienoimmista varhaisen georgialaisen kristityn arkkitehtuurin tuotoksista ja klassinen esimerkki neliapsisesta keskeiskirkosta. Kirkko on koristeltu korkokuvin. Sillä oli huomattava vaikutus Georgian arkkitehtuurin kehitykseen ja se sai aikaan lukuisia kopioita ympäri maata.

Džvari on otettu vuonna 1994 yhdessä Mtskhetan muiden historiallisten monumenttien kanssa Unescon maailmanperintöluetteloon.

## Lähteet

## Aiheesta muualla
HK Stroitel Syktyvkar

**Stroitel Syktyvkar** () on venäläinen jääpalloseura Komin tasavallan pääkaupungista Syktyvkarista. 

Stroitel perustettiin vuonna 1947. Seura nousi ensimmäistä kertaa Neuvostoliiton mestaruussarjaan kaudeksi 1983-84, ja pelasi siitä lähtien yhtäjaksoisesti Neuvostoliiton/Venäjän liigassa, aina kauteen 2009-2010 saakka. Neuvostoliiton aikoina sen paras sijoitus oli vuoden 1986 viides sija. Seuran parhaat kaudet osuvat Neuvostoliiton hajoamisen jälkeisiin kausiin, se oli vuonna 1993 hopealla Venäjän liigassa, mikä on seuran historian paras saavutus. Kaudella 2007-2008  joukkue tunnettiin nimellä *"Dinamo-Syktyvkar"*. 

Stroitel pelasi kolme kautta, 2010-2013, toiseksi korkeimmalla sarjatasolla Venäjän jääpallon mestaruussarjassa. Seura nousi takaisin Superliigaan kaudeksi 2013-2014, voitettuaan mestaruussarjan 2013.

## Saavutuksia
* Venäjän mestaruushopeaa 1993
* Neuvostoliiton cupin loppuottelussa 1985

## Lähteet

## Aiheesta muualla
* http://www.syktclub.info/
Misi (täsmennyssivu)

**Misi** tarkoittaa seuraavia asioita:

* Misi, kylä Rovaniemellä
* Misi, rautatieasema Misin kylässä Rovaniemellä
* Misijoki, joki Rovaniemellä
* Misijärvi, järvi Kemijärvellä.
Rovaniemen keskuskenttä

**Rovaniemen Keskuskenttä** on Rovaniemen keskustassa sijaitseva yleisurheilu- ja jalkapallostadion, joka avattiin vuonna 1953. Stadion toimii Ykkösessä pelaavan RoPS:in kotikenttänä ja sen kapasiteetti on 2 900 katsojaa.

## Historia

Keskuskenttä on avattu vuonna 1953 ja sitä piti alun perin alkaa kunnostaa syksyllä 2007. Rovaniemen kaupunki kuitenkin päätti siirtää remontin ainakin vuoteen 2008. Veikkausliigan puheenjohtaja Jan Walden ilmoitti, että jos RoPS nousisi Ykkösestä  liigaan, ei sille myönnettäisi enää poikkeuslupaa pelata liigan vähimmäsvaatimukset täyttämättömällä Keskuskentällä. 

Vihdoin kesäkuussa 2008 kentällä alkoi remontti, jossa pystytettiin valomastot. Valot saatiin pystyyn hieman alkuperäisestä aikataulusta myöhässä, syyskuun alussa. Kesän 2009 aikana kentälle vaihdettiin tekonurmi ja rakennettiin uusi huoltorakennus. RoPS pelasi neljää viimeistä kotiottelua lukuun ottamatta muut kotiottelunsa evakossa Susivoudin kentällä. RoPS sai kolmesti peräkkäin poikkeusluvan pelata liigalisenssin ehtoja täyttämättömällä kentällä ja välttyi myös sanktioilta vaikka ei saanut valoja pystyyn määräaikaan, 24. elokuuta 2008, mennessä 75 000 euron sakon nojalla.

Kesällä 2015 valmistui uusi pääkatsomo. Avajaiset olivat 10.7.2015 ja avausotteluna oli Veikkausliigan sen hetken kärkikamppailu RoPS-HJK. Uuden katsomorakennuksen on suunnitellut Arkkitehtityöhuone Artto Palo Rossi Tikka.

## Ominaisuudet

Keskuskentällä on kolme ympäröivää juoksurataa ja etusuoralla vielä neljäs rata. Radat on päällystetty vihreällä kestopäällysteellä. Stadionilla on kesällä 2015 valmistunut uusi pääkatsomo 2&nbsp;003 istumapaikalla sekä takasuoralla 800 hengen katettu katsomo. Kentällä on 1000 luxin valomastot, jotka pystytettiin alkusyksystä 2008. Keskustan luonnonnurmi korvattiin vuonna 2009 uudella tekonurmella, samalla kentälle asennettiin lämmitys. Kenttäremontin yhteydessä työmaalta löytyi sodanaikainen 105-millinen kranaatti.

Keskuskentällä pelataan myös FC Santa Clausin kotiottelut ja käydään yleisurheilukilpailuja. Kenttä on myös muiden jalkapallojuniorien, lähistön koulujen ja päiväkotien virkistyskäytössä. Kenttä on peruskorjattu vuonna 1982 ja se on kenttäolosuhteiltaan täysin modernisoitu vuonna 2009.

## Ennätykset

Yleisöennätys, joka on 8&nbsp;543 katsojaa, syntyi 4. marraskuuta 1987. RoPS kohtasi tuolloin Euroopan Cup-voittajien Cupissa albanialaisen KS Vllaznia Shkodërin. Kotimaisten sarjojen otteluiden suurin yleisömäärä on 5&nbsp;471, joka kerääntyi lehtereille ottelussa RoPS - HJK vuonna 1981.

## Lähteet

## Aiheesta muualla
Epimeeri

Stereokemiassa toistensa **epimeerejä** ovat molekyylit, jotka eroavat keskenään vain yhden tetraedrisen kiraliakeskuksen atomien tai atomiryhmien keskinäisestä sitoutumisjärjestyksestä. Ollakseen epimeerejä, molekyyleissä tulee olla vähintään kaksi kiraliakeskusta, muuten ne olisivat vain toistensa peilikuvia eli enantiomeerejä. Epimeria on diastereomerian erityistapaus ja epimeerit ovat myös toistensa diastereomeerejä.

**Epimerisaatiossa** toinen epimeeri muuntuu vastinepimeerikseen.

Toistensa epimeerejä ovat esimerkiksi D-glukoosi ja D-galaktoosi. Nämä ovat samalla myös toistensa α/β anomeerejä. Anomeria onkin vain epimerian erityistapaus ja anomeerit ovat toistensa epimeerejä.

## Lähteet
Red Steel

**Red Steel** on Ubisoft Parisin kehittämä ja Ubisoftin julkaisema ensimmäisen persoonan ammuntapeli. Peli julkaistiin 
Wiille vuonna 2006. *Red Steel* paljastettiin ensi kerran toukokuun 2006 *[[Game Informer]]* -pelilehden numerossa, ja se oli ensimmäinen Wii-peli, josta nähtiin kuvakaappauksia ja samalla myös ensimmäinen peli, joka antoi yleisölle tietoa Wiin kyvyistä. Peli julkaistiin Wiin julkaisun myötä. Pelille on julkaistu jatko-osa *[[Red Steel 2]]*.

## Pelaaminen
Peli hyödyntää Wiin innovatiivisen liikkeentunnistavan ohjaimen lisäksi sen lisäosaa ”nunchuckia”. Muun muassa aseita ja katanaa kontrolloidaan ohjaimella, lataus hoidetaan nunchuckia ravistamalla ja käsikranaattien heitto onnistuu tekemällä heittoliike nunchukilla. Pelin vihollisten tekoäly on kehittynyttä, sillä pelaaja voi pakottaa ne antautumaan sen sijaan että tappaisi ne. Esimerkiksi katanan voi pysäyttää ennen kuolettavaa iskua ja vihollisilta ampua aseet käsistä pois. Väkivaltaisempi lähestymistapa on mahdollinen, mutta siitä on vähemmän hyötyä; antautunut vihollinen voi antaa uusia aseita tai neuvoa uusia reittejä. Pelin ominaisuuksiin kuuluu myös ajan hidastaminen, jolloin pelaaja voi valita aseellaan vihollisista parhaat ampumiskohdat. Pelissä on mukana myös moninpeli.

### Graafinen ilme
*Game Informer* -lehti julkaisi ensimmäiset kuvankaappaukset *Red Steelistä*. Kuvat levisivät nopeasti blogien ja fanisivustojen kautta. *Ubisoft Paris* väitti, että kyseiset kuvankaappaukset olisivat suoraan pelatessa napattuja. E3-messuilla 2006 kyseinen väite sai vahvistusta ylimäärin, sillä graafista ilmettä oltiin ehditty parantaa.

Ubisoft paljasti australialaisen *Hyper*-lehden haastattelussa, että peli pyörii muokatulla Unreal Engine 2.5 -pelimoottorilla. Ubisoftin tiimi oli työskennellyt aiemmin kyseisen pelimoottorin parissa, joten he tiesivät sen heikkoudet ja vahvuudet. Pelin graafisella ilmeellä haetaan ennemmin taiteellista, kuin fotorealistista tyyliä. Myöhemmin Nintendon virallinen Europe-lehti kertoi, että pelaajat voisivat odottaa vielä hienompaa grafiikkaa, kuin Nintendo GameCuben ''Resident Evil 4'':ssä.

## Vastaanotto
Koska *Red Steel* oli ensimmäinen kolmannen osapuolen Wii-peli, josta julkistettiin kuvankaappauksia, sai se aikaan suuren jännityksen Nintendo-pelaajien keskuudessa. Suuresta julkisuudesta huolimatta *Red Steel* sai aikaan varsin negatiivisen vastaanoton. Monet kriitikot valittivat, että ohjaustuntuma oli liian epätarkka, eivätkä miekkailukohtauksissa käytetyt liikkeet vastanneet television ruudulla niitä, mitä pelaaja oli toteuttanut huitoessaan Wii Remotea. Ubisoft kertoi myöhemmin, että he olivat saaneet Wii Remoten kehitystyökalut liian myöhään, eivätkä siitä syystä saaneet pelin ohjausta sellaiseksi, millaiseksi he olivat sen alun perin kaavailleet. 

Kriittinen vastaanotto oli loppujen lopuksi varsin ristiriitainen. *Game Rankingsin* laskema keskiarvo pelille on 66&nbsp;%.

## Aiheesta muualla
* Virallinen ''Red Steel'' -sivusto 
* IGN-sivuston esittelyosio
Cunning Stunts

**Cunning Stunts** on vuonna 1997 tallennettu Metallican konsertti Fort Worthista, Texasista. Konsertissa käytettiin poikkeuksellisia lavasteita. Enter Sandmanin kohdalla lavasteet menivät ns. "pieleen" ja lavalla syntyi lavastettu kaaos, joka hämäsi monet katsojat luulemaan tilannetta todelliseksi varsinkin kiertueen ensimmäisillä keikoilla. Lavastemiehiä lenteli, palavia henkilöitä sammutettiin, valonheittimet kaatuivat ja lamput sammuivat. Loppukeikan Metallica soitti muutaman pienen kattolampun valossa.

Cunning Stunts tarjoaa myös paljon ylimääräistä amateriaalia esimerkiksi takahuoneesta, faneista, Metallica-yhtyeen jäsenistä, yhtyeen avustajista ja noin 1 000 kuvaa kiertueelta.
Osmo Ilmari

**Osmo Ilmari Lampinen** (2. lokakuuta 1927 Pieksämäki – 6. heinäkuuta 1999 Helsinki), kirjailijanimeltään **Osmo Ilmari**, oli suomalainen toimittaja ja tieteiskirjailija, joka kirjoitti 1950-luvulla muutamia nuorten tieteiskirjoja, jotka ovat juoneltaan ja älyllisesti korkeatasoisia nuortenkirjoiksi. Päätoimisesti hän oli Pirkka-lehden päätoimittaja. 1950-luvun puolivälissä Osmo Ilmari ohjasi ja käsikirjoitti elokuvat *[[Kesäyön lapset]]* (Ralf Rubinin kanssa), *[[Selvä junalle 61]]* (rautatieaiheinen lyhyt dokumentti) ja *[[Kotimme Tampere]]* (lyhyt opetuselokuva). Vuosina 1988–1996 Osmo Ilmari julkaisi Portissa kuusi novellia.

Osmo Ilmari kirjoitti 1950-luvulla nuorten tieteiskirjat *[[Uhka avaruudesta (Osmo Ilmarin romaani)|Uhka avaruudesta]]*, *[[Kadonneet Kuussa]]*, *[[Siriuksen lähettiläs]]* ja *[[Planeetta Logos]]*, jotka WSOY julkaisi Nuorten toivekirjasto -sarjassa. 

## Nuortenkirjat
Kolmen ensimmäisen kirjan pääosissa ovat ystävykset, suomalainen teekkari Jaakko Halla ja hänen lääketiedettä opiskeleva irlantilaisystävänsä Patrick eli Pat. Myös Jaakon isä, tekniikan tohtori Yrjö Halla ja tämän veli, yli-insinööri Heikki Halla ovat olennaisia hahmoja. Tarinoiden punaisena lankana on diktatuurin vastaisuus: *Uhka avaruudesta* käsittää taistelun avaruusasemalta käsin toimivaa Uusikuu-nimistä laitonta valtiota vastaan, koska tämä joukkio haluaa saada maailmanvaltiuden, *Kadonneet kuussa* -kirjan diktatuuri on teräksentuotantoyhtiö, joka syyllistyy laittomuuksiin, kuten orjatyövoiman käyttöön, ja *Siriuksen lähettiläs* liikkuu Maassa alkaneen vallankumouksen tiimoilla. Vallankaappaajien kuvioita sotkee Jaakon ja Patin avaruudesta löytämä, voimakkaaseen telepaattiseen hallintaan pystyvä vieraan rodun edustaja. 

*Planeetta Logos* sijoittuu kaukaiselle planeetalle, jonne Maan avaruuslentäjä Martti Jyry tekee pakkolaskun. Hän tutustuu uuteen sivilisaatioon, joka on eräänlainen ylimyksellinen harvainvalta. Planeettaa hallitaan valtavan tietokonejärjestelmän avulla, johon tietyn tason ylittävät planeetan kansalaiset ovat jatkuvassa yhteydessä. Ulkopuolisen silmin katsoessaan Jyry huomaa järjestelmässä perustavanlaatuisen ajatusvirheen.

Jyry, hänen ystävänsä Koron ja palvelija Ptai eksyvät metsästysretkellä viidakkoon ja he löytävät muinaisen Uthran kaupungin, josta paljastuu yllättäviä totuuksia. Kaupunki on kuitenkin kiellettyä aluetta, joten kolmikko joutuu tuomituksi ja suljetaan kaivokseen. Jyry ei lannistu ja tuota pikaa onkin käynnissä planeetanlaajuinen vallankumous, joka päättyy siihen että Koron ja Ptai menevät naimisiin, muinainen Uthra rakennetaan uudelleen ja Jyry palaa kotiin varta vasten rakennetulla uudisaluksellaan.

## Teokset
* *Uhka avaruudesta*: Nuorten toivekirjasto 84. WSOY, 1956.
* *Kadonneet kuussa*: Nuorten toivekirjasto 98. WSOY, 1957.
* *Siriuksen lähettiläs*: Nuorten toivekirjasto 112. WSOY, 1958.
* *Planeetta Logos*: Nuorten toivekirjasto 122. WSOY, 1959.

## Lähteet
Osmo Ilmari Lampinen

**Osmo Ilmari Lampinen** -nimisiä henkilöitä ovat:

* Osmo Ilmari Lampinen (1927–1999), suomalainen toimittaja ja tieteiskirjailija
* Osmo Ilmari Lampinen (1948–2021), suomalainen valtiotieteen tohtori ja dosentti
Algiinihappo

**Algiinihappo** myös *algiini*, suola: *alginaatti*, on ruskolevän soluseinissä yleinen kumimainen yhdiste. Algiinihapon kemiallinen kaava on (C6H8O6)n ja CAS-numero 9005-32-7. Elintarvikkeissa käytettävän algiinihapon E-koodi on E400.

## Rakenne

Algiinihappo on lineaarinen kopolymeeri, joka koostuu 1-4 β-D-mannuronaatti (M) ja tämän C-5 epimeeri α-L-glukuronaatti (G) -blokeista, jotka liittyvät toisiinsa kovalenttisesti.

Kopolymeeri voi olla muotoa:
*...-GGG-MMM-...-MMM-GGG-...-GGG-MMM-... (1)
*...-MGMG-... (2)
*...-MMGGMGMGMGM-... (satunnaisesti) (3)

Eri muotojen suhteellinen määrä vaihtelee algiinihapon lähteen mukaan. (1)-muoto luo joustavimmat ketjut, jotka liukenevat paremmin veteen alhaisessa pH:ssa kuin muut muodot. Glukuronihappo-blokit muodostavat jäykkiä ketjuelementtejä, ja kaksi yli 6 yksikön Glukuronihappo-blokkia muodostavat stabiileja ristiinkytkettyjä risteyksiä divalenttien kationeiden (kuten esimerkiksi Ca<sup>2+</sup>, Ba<sup>2+</sup>, Sr<sup>2+</sup>) kanssa, mikä johtaa kolmiulotteiseen geelimäiseen verkkorakenteeseen. Alhaisessa pH:ssa protonoidut algiinihapot (tai alginaatit) muodostavat happamia geelejä, joiden vakaus määrittyy glukuronihappo-blokkien suhteellisesta määrästä. Alginaatteja eli algiinihapon suoloja on esimerkiksi natriumalginaatti (C6H7NaO6)n, jonka E-koodi on E401.

## Esiintymismuodot

Algiinihapon kaupalliset variaatiot uutetaan merilevästä, esimerkiksi solmulevästä ja jättimäisestä päärynälevästä.

Algiinihappoa tuottavat myös tietyt bakteerit, lähinnä *[[Azobacter]]*-laji. Yritykset tuottaa bakteriaalista alginaattia eivät ole vielä kaupallisesti onnistuneet.

Algiinihapon väri vaihtelee valkoisesta keltaisen ruskeaan. Se esiintyy rihmamaisena, rakeisena tai jauhetussa muodossa. Yhdiste on veteen ja orgaanisiin liuottimiin liukenematon, mutta liukenee hitaasti natriumkarbonaatin, natriumhydroksidin ja trinatriumfosfaatin emäksisiin liuoksiin.

## Käyttö
Algiinihappo imee vettä nopeasti, mikä tekee siitä hyödyllisen lisäyhdisteen kuivatetuissa tuotteissa sekä muun muassa tekstiilien ja paperin valmistuksessa. Sitä käytetään myös vesitiivissä ja tulenkestävissä kankaissa, juomien sakeuttajana, jäätelössä ja kosmetiikassa, sekä myrkyllisiä metalleja verestä sitovana detoksifioijana. 

Algiinihapon puhdistetut muodot ovat usein myös antasidien, eli mahan happamuutta neutraloivien tuotteiden ainesosia. Antasidit auttavat närästykseen ja ylävatsapoltteeseen neutraloimalla mahahappoa. Algiinihappo muodostaa mahan pinnalle kelluvaa vaahtoa, kun se joutuu kosketuksiin mahanesteiden ja syljen kanssa. Vaahto estää mahan happamuuden nousua ruokatorveen.

Algiinihappoa käytetään myös hammaspaikoissa, ja elintarviketeollisuudessa keittojen ja hyytelöiden sakeuttajana. Kalsiumalginaattia käytetään tulenkestävissä vaatteissa.

## Katso myös
* Polymeerikemia

## Lähteet

## Aiheesta muualla
*Kyoto Encyclopedia of Genes and Genomes (KEGG): Alginic acid 
*ChemBlink: Alginic acid
RevConnect

**RevConnect** on P2P-ohjelma, joka pohjautuu DC++:an lähdekoodiin. Suurin ero RevConnectissa on se, että ohjelma pystyy lataamaan tiedostoja eri lähteiltä (samalla tavalla kuin Kazaa).
Se käyttää Kademlia -nimistä tekniikkaa (toisin kuin DC++).

## Aiheesta muualla
*RevConnectin viralliset sivut
Anu Tali

**Anu Tali** (s. 18. kesäkuuta 1972) on virolainen kapellimestari ja suomalais-virolaisen sinfoniaorkesterin perustaja.

Hän on valmistunut Viron musiikki- ja teatteriakatemiasta, jonka jälkeen hän opiskeli orkesterinjohtoa Pietarin konservatoriossa Leonid Kortšmarin oppilaana. Anu Tali on vieraillut useiden suomalaisorkestereiden johtajana. Kesällä 2006 Anu Tali teki debyyttinsä Savonlinnan Oopperajuhlilla johtamalla Bizet'n oopperan Carmen. Syksystä 2007 hän toimii Winnipegin Manitoba Chamber Orchestran taiteellisena johtajana ja kapellimestarina. Vuodesta 2013 alkaen hän on ollut Sarasota Orchestran kapellimestari Floridassa Yhdysvalloissa.

Hän ilmoitti vuoden 2017 syksyllä lopettavansa Sarasota Orchestrassa kauden 2018/2019 lopussa.

Anu Talin managerina toimii hänen identtinen kaksoissisarensa Kadri Tali.

## Lähteet

## Aiheesta muualla
*Manitoba Chamber Orchestra
Eva Maria Mudrich

**Eva Maria Mudrich** (syntymänimi *Eva Maria Ehrhard*, taiteilijanimi *Maren Offenburg*) (13. kesäkuuta 1927 Berliini, Saksa &ndash; 6. joulukuuta 2006) oli saksalainen kirjailija, jolta on suomennettu "Feridan onnelliset" nuorten scifiä sisältävässä Tiikeri-sarjassa.

## Feridan onnelliset

Alkuteos *Das Glück von Ferida*, K. Thienemanns Verlag 1976. Feridan onnelliset kuvaa tulevaisuuden maailmaa, jota valvoo turvavirasto. Eräällä Tyynenmeren saarella on koealue, jossa kehitetään uutta, onnellisempaa ihmisrotua.

## Kuunnelmia
* Das Experiment, NDR 1971, Regie: Fritz Schröder-Jahn
* Das Glück von Ferida, SDR 1973, Regie: Andreas Weber-Schäfer
* Krokodile sind auch nicht mehr das, was sie einmal waren, SDR 1981, Regie: Andreas Weber-Schäfer
* König Knoll, SDR 1984, Regie: Hans Helge Ott
* Nachtschicht, SDR 1989, Regie: Andreas Weber-Schäfer
* Vogel im Käfig, WDR 1989, Regie: Elmar Boensch
* Sommernachtstraum, DW 1992, Regie: Joachim Schmidt vom Schwind

## Kirjallisuutta
* Horst G. Tröster: *"Das Sehen überlasse ich der Phantasie des Hörers." Zum Tod der Hörspielautorin Eva-Maria Mudrich.* In: *[[Das Science Fiction Jahr]] 2007*, hrsg. von Sascha Mamczak und Wolfgang Jeschke, Heyne Verlag, S. 1067–1079, ISBN 978-3-453-52261-

## Aiheesta muualla
Pekka Helasvuo

**Pekka Helasvuo** (s. 1948) on suomalainen viulisti ja kapellimestari. Hän on vieraillut kaikkien merkittävien suomalaisorkesterien kapellimestarina ja tällä hetkellä (heinäkuu 2006) toimii Metropolia Ammattikorkeakoulussa orkesteri- ja kamarimusiikin yliopettajana.

## Levytyksiä
*Jean Sibelius: Works for Small Orchestra, Finlandia Sinfonietta Finlandia-records 4509-95855-2
*Kristian Blak: Konsertto kontrabassolle ja barokkiorkesterille, Björn Malmquist, Suomalais-virolainen barokkiorkesteri, tutl FKT 8
*Jean Sibelius: Voces Intimae ja kolme melodraamaa, Helsinki Camerata HKSCD 101
*Jan Maegaard: Harppukonsertto, Kristian Blak: Harppukonsertto, Sofia Asunción Claro, Helsinki Camerata tutl FKT 13
*Earsopen/Korvat auki-yhdistyksen "Musiikki Nyt!"-projektin CD, Uljas Pulkkis: Encanto, Jani Kääriä: Your Colour, Helsinki Camerata KACD 2001-2
*Suomalaisia sävelkuvia, Helsinki Concordia HKSCD 105
ESP Guitars

**ESP Guitar Company** (; ) on japanilainen sähkökitaroiden, bassojen ja akustisten kitaroiden valmistaja. Yhtiön pääkonttori sijaitsee Tokiossa ja sillä on toimipiste myös Kaliforniassa, Yhdysvalloissa. ESP Guitars on erikoistunut modernien sähkökitaroiden valmistukseen ja se tarjoaa useita mallisarjoja maailmanlaajuiseen myyntiin. Lisäksi ESP Guitars tekee mallistoja, joiden saatavuus on rajoitettu vain tiettyihin markkina-alueisiin tai maihin, kuten Japaniin, Eurooppaan, Yhdysvaltoihin tai Suomeen. Yhtiön tuotevalikoimaan kuuluvat muun muassa Japanissa mittatilauksena käsintehdyt "ESP Custom Shop" -kitarat ja bassot, piensarjatuotantona USA:ssa tehdyt "ESP USA" -mallit sekä suurempina erinä muun muassa Koreassa valmistetut edulliset "ESP LTD Series" -sarjan instrumentit.
## Yleistä
Yhtiön perusti Hisatake Shibuya vuonna 1975 Japanissa. Electric Sound Products oli alun perin kauppa, joka myi mittatilauksena valmistettuja tarvikeosia kitaroihin. Kauppa sai mainetta myymiensä tuotteiden korkean laadun ansiosta ja alkoi pian valmistaa myös kitaroita ESP- ja Navigator -merkkisinä.

ESP:n valmistavat soittimet ovat erityisesti metallimuusikoiden suosiossa. Monet ESP Guitars -mallit ovat yhtiön itse suunnittelemia ja ne tunnistetaan usein modernista ulkoasusta sekä näyttävästä viimeistelystä. ESP:llä on myös arvostettu, perinteisempiin kitara- ja bassomalleihin perustuva tuotesarja.

Tunnetuilla kitaristeilla sekä basisteilla, kuten Max Cavaleralla, Jeff Hannemanilla, Kirk Hammettilla, James Hetfieldilla, Alexi Laiholla, Roope Latvalalla, Ron Woodilla, Tom Arayalla ja Gus G:llä on oma nimikkomallisto, *ESP Signature Series.*

Katso myös Luettelo ESP:n kitaroista.

## ESP-kitaroita käyttäviä artisteja

*Devin Townsend (Strapping Young Lad, The Devin Townsend Band)
*Kuisma Aalto (Mokoma)
*Stephen Carpenter (Deftones)
*Kirk Hammett (Metallica)
*Jeff Hanneman (Slayer)
*James Hetfield (Metallica)
*Antti Hyyrynen (Stam1na)
*Tomi Koivusaari (Amorphis)
*Richard Kruspe (Rammstein)
*Alexander Kuoppala (Timo Rautiainen)
*Bruce Kulick (Kiss)
*Toni Wirtanen (Apulanta) 
*Alexi Laiho (Children of Bodom)
*Roope Latvala (Stone)
*George Lynch (Dokken)
*Nergal (Behemoth)
*Viljo "Vili" Rantanen (Teräsbetoni)
*Tuomo Saikkonen (Mokoma)
*Jesper Strömblad (In Flames)
*Timo Tolkki (Stratovarius)
*Galder (Dimmu Borgir)
*Emppu Vuorinen (Nightwish)
*Mick Thomson (Slipknot)

## ESP-bassoja käyttäviä artisteja

*Apollyon (Immortal)
*Tom Araya (Slayer)
*Master Bates (Turmion Kätilöt)
*Henkka T. Blacksmith (Children of Bodom)
*Rex Brown (ex-Pantera, nyk. Down)
*Bobby Burns (Soulfly)
*Greg Christian (Testament)
*Mike Duda (W.A.S.P.)
*Santtu Hämäläinen (Mokoma)
*Kai-Pekka "Kaikka" Kangasmäki (Stam1na)
*Frédéric Leclercq (DragonForce)
*Orion (Behemoth)
*Lauri Porra (Stratovarius)
*Steve Unger (Metal Church)
*Nils Ursin (ex-Timo Rautiainen & Trio Niskalaukaus, nyk. Arched)

## Lähteet

## Aiheesta muualla

* ESP Guitar Company
* ESP Guitar Company, Japan
Paul Stanley (albumi)

**Paul Stanley** on yhdysvaltalaisen hard rock -yhtyeen Kissin laulaja-kitaristin Paul Stanleyn levyttämä studioalbumi vuodelta 1978. Se on yksi Kiss-yhtyeen neljän jäsenen 18. syyskuuta 1978 julkaistuista neljästä sooloalbumista. Albumi menestyi yhtyeen jäsenten julkaisemista sooloalbumeista toiseksi parhaiten, ja se oli Yhdysvalloissa Billboard 200 -listalla parhaimmillaan sijalla 40.

## Kappaleet

## Kokoonpano
### Muusikot
*Paul Stanley &ndash; laulu, taustalaulu, rytmikitara, soolokitara, akustinen kitara, E-Bow, kaikki kitarat raidalla 7
*Carmine Appice &ndash; rummut raidalla 5
*Steve Buslowe &ndash; basso raidoilla 1, 2, 3, 4 ja 5
*Peppy Castro &ndash; taustalaulu raidoilla 3 ja 7
*Richie Fontana &ndash; rummut raidoilla 1, 2, 3 ja 4
*Diana Grasselli &ndash; taustalaulu raidalla 2
*Doug (Gling) Katsaros &ndash; piano ja taustalaulu raidalla 2 
*Craig Krampf &ndash; rummut raidoilla 6, 7, 8 ja 9
*Bob Kulick &ndash; soolokitara, akustinen kitara
*Steve Lacey &ndash; rytmikitara raidalla 8
*Eric Nelson &ndash; basso raidoilla 6, 7, 8 ja 9
*Miriam Naomi Valle &ndash; taustalaulu raidalla 2
*Maria Vidal &ndash; taustalaulu raidalla 2

### Tuotanto
*Jeff Glixman &ndash; äänittäjä, tuottaja (raidat 5, 6, 8 ja 9)
*Paul Grupp &ndash; äänittäjä
*Barbara Isaak &ndash; apulaisäänittäjä
*George Marino &ndash; masterointi
*Paul Stanley &ndash; tuottaja, miksaaja
*Mike Stone &ndash; miksaaja

## Katso myös
*Gene Simmons (albumi)
*Ace Frehley (albumi)
*Peter Criss (albumi)

## Lähteet
*Listasijoitukset  Kissfaq.com.

## Aiheesta muualla
*
Tokaarit

**Tokaarit** olivat itäisimpiä indoeurooppalaisen kielen, tokaarin,  puhujia nykyisen Kiinan länsiosissa. Tokaarit hävisivät 600-luvulla.
Tokaarilaiset kielet

**Tokaarilaiset kielet** tai **tokaariset kielet** on sukupuuttoon kuollut kieliryhmä. Kieliä puhuttiin nykyisen Kiinan länsiosissa Tarimin altaan alueella ajanlaskun alun molemmin puolin. Tokaarilaiset kielet ovat indoeurooppalaisen kielikunnan itäisimpiä kieliä ja ovat muun muassa siksi herättäneet tutkijoiden keskuudessa mielenkiintoa. Tokaarikielillä oli oma aakkostonsa, ja kirjoitusjärjestelmä perustui Intiasta lainattuun brahmi-systeemiin.

Tokaarisia kieli katsotaan olleen kaksi:

* Tokaari A
* Tokaari B

Tokaari C:n asemasta kiistellään, eikä sen katsota olevan oma kielensä. Se on selkeästi tokaarilainen kieli, muttei kuitenkaan täysin sama kuin tokaari A tai B.

Tokaarilaiset kielet hävisivät 800-luvulla puhujien sulauduttua uiguureihin, mitä käsitystä tukevät tokaarinkielisten tekstien käännökset uiguuriksi. Ennen kuin Marc Aurel Stein 1900-luvun alussa löysi kielellä kirjoitettuja kirjakääröjä, tokaarista ei tiedetty mitään.

Tokaarilaiseksi ongelmaksi kutsutaan 1900-luvun alussa tehtyä nimeämisperustetta, josta on sittemmin alettu kiistelemään: Emil Sieg ja Wilhelm Siegling kiistivät näkemyksen, jonka mukaan tokaaristen kielten puhujat olisivat sukua nykyisen Afganistanin alueella asuneille ihmisille, joista käytettiin latinankielistä nimitystä *tochari*. Kielen nimi oli otettu buddhalaisen tekstin esipuheesta, jossa sanotaan, että kyseinen vanhalla uiguurilla kirjoitettu teksti on käännetty kielestä, jonka nimi oli *tohri*. Sittemmin on selvinnyt, että *tohri tili* oli nimitys tokaari A:lle vanhaksi uiguuriksi.

On myös epäselvää, olivatko molemmat tokaariset kielet arkisessa käytössä olevia. Tokaari A -kielisiä näytteitä on tullut suurimmaksi osaksi buddhalaisista luostareista, kun taas tokaari B -kieliset näytteet viittaavat myös mm. kaupankäyntiin. On siis esitetty, että tokaari A olisi ollut ainoastaan liturginen kieli.

## Katso myös
* Tokaarit

## Lähteet

## Aiheesta muualla
* Tocharian alphabet
Laiteajuri

**Laiteajuri** (tai lyhyemmin **ajuri**, Microsoftin suomennoksissa **laiteohjain** tai **ohjain**) on ohjelmisto, joka ohjaa tietokoneen oheislaitetta. Ajuri tuntee toisaalta käytettävän laitteen yksityiskohdat ja toisaalta se toteuttaa käyttöjärjestelmäkohtaisen rajapinnan, jonka kautta käyttöjärjestelmä pystyy antamaan toimintapyyntöjä oheislaitteelle.

Vanhoissa järjestelmissä laiteajuri ohjasi hyvinkin yksityiskohtaisesti laitteen toimintaa. Tällöin oli myös tyypillistä, että ohjattavaa laitetta varten asennettiin erityinen laiteohjain, joka oli juuri tätä laitetta varten tehty elektroninen piirilevy tai joukko piirilevyjä.  Ajurin lisääminen ja vaihto tarkoitti tällöin niin sanottua käyttöjärjestelmän generointia, mikä vaati tyypillisesti koneen pysäyttämisen, suhteellisen pitkän kääntämisprosessin ja korkeaa asiantuntemusta varsinkin kerrostettujen käyttöjärjestelmäytimien kohdalla.

Nykyjärjestelmissä suuri osa ajurin tehtävistä on siirtynyt itse oheislaitteessa olevalle suorittimelle, ja laitteistorajapinnan tietokoneeseen päin toteuttaa jonkin standardinmukainen liityntä, kuten esimerkiksi USB. Tällöin ajurin tehtäväksi jää tämän rajapinnan ohjaus. Myös ajurien asennus on muuttunut mutkattomaksi: ajuri voidaan asentaa tai poistaa käynnistämättä konetta uudelleen, ja varsinkin asennus tapahtuu usein automaattisesti.

Joissain käyttöjärjestelmissä ajureita voi pinota, eli yksi ajuri ohjaa toista.  Tämä on yksi tapa mahdollistaa yhteisen laiterajapinnan, kuten USB:n kautta erilaisten laitteiden, kuten levyjen, langattoman verkkoyhteyden, näppäimistön tai hiiren ohjaus.

## Lähteet

* Ilkka Haikala ja Hannu-Matti Järvinen: *Käyttöjärjestelmät* (luku 5). Talentum 2003. 

## Aiheesta muualla
Aerofobia

**Aerofobia** voi tarkoittaa seuraavia asioita: 

* lentopelko, lentokoneisiin ja lentämiseen kohdistuva pelko
* raittiin ilman kammo, raittiiseen ilmaan kohdistuva pelko.
Robert Englund

**Robert Barton Englund** (s. 6. kesäkuuta 1947 Glendale, Kalifornia) on Saturn-palkittu yhdysvaltalainen näyttelijä. Hänellä on ruotsalaisia sukujuuria.

## Ura
Englundin ehkä tunnetuin roolihahmo on *[[Freddy Krueger]]* elokuvasarjassa *[[Painajainen Elm Streetillä (elokuvasarja)|Painajainen Elm Streetillä]]* sekä sen seitsemässä jatko-osassa. Hän on ollut ehdolla Saturn-palkinnon saajaksi parhaasta sivuosan näyttelijästä elokuvista *[[Painajainen Elm Streetillä 3 – Unien soturit]]* (1987) ja *[[Painajainen Elm Streetillä 4 – Unien valtias]]* (1988).

Englund on näytellyt yli 70 elokuvassa ja televisiosarjassa vuodesta 1974 lähtien.

## Filmografiaa
### Elokuvat

### Televisiosarjat

### Videopelit

## Lähteet

## Aiheesta muualla

*
Mirosław Szymkowiak

**Mirosław Szymkowiak** (s. 12. marraskuuta 1976 Poznań, Puola) on puolalainen uransa päättänyt jalkapalloilija. Pelipaikaltaan Szymkowiak oli keskikenttäpelaaja.

Szymkowiak aloitti uransa Olimpia Poznańissa vuonna 1992 ja pelasi seurassa vuoteen 1994 asti. Sen jälkeen hän siirtyi Widzew Łódźiin viideksi ja puoleksi vuodeksi, jonka jälkeen Szymkowiak vaihtoi Wisła Krakówin seuraan kesken kauden 2000–2001. Seurassa hän voitti kolme Puolan mestaruutta vuosina 2001, 2003 ja 2004. Tammikuussa 2005 Szymkowiak liittyi turkkilaiseen Trabzonsporiin, jossa päätti uransa vuonna 2007.

Szymkowiak pelasi Puolan maajoukkueessa 33 ottelua tehden niissä kolme maalia. Hän kuului Puolan joukkueeseen Saksassa pidetyissä jalkapallon maailmanmestaruuskilpailuissa 2006.

## Lähteet
* Miroslaw Szymkowiak
Tamanami

**Tamanami** () oli Keisarillisen Japanin laivaston Yūgumo-luokan hävittäjä toisessa maailmansodassa.

## Valmistus

Alus tilattiin Fujinagatalta. Se laskettiin vesille 26. joulukuuta 1942 ja otettiin palvelukseen 30. huhtikuuta 1943.

## Palvelus
Palvelukseen otettaessa alus liitettiin Japanin 1. laivaston 11. hävittäjälaivueeseen koululaivana päällikkönään Sakuma Eiji. Alus oli 8. kesäkuuta Hashirijimassa mukana pelastustöissä *[[Mutsu (1920)|Mutsun]]* tuhoutuessa räjähdyksessä. Alus siirrettiin 1. heinäkuuta Japanin 2. laivaston 2. hävittäjälaivueeseen ja sen päälliköksi vaihtui 7. heinäkuuta Aoki Kyuji. Alus suojasi 10.–15. heinäkuuta *[[Chūyō]]n* ja *[[Nisshin (1939)|Nisshinin]]* Yokosukasta Trukille, jonne saavuttuaan se suojasi saattueita Trukin ja Naurun sekä Palaun välisillä reiteillä. Alus suojasi 18.–25. syyskuuta laivastoa matkalla Enewetakille.

Alus suojasi 29. syyskuuta – 5. lokakuuta *[[Junyō]]n* Kureen. Alus liitettiin matkana aikana 2. laivaston 2. hävittäjälaivueen 32. hävittäjäviirikköön. Se suojasi 14.–19. lokakuuta *Junyōa* edelleen Saekista Trukille. *Tamanami* suojasi 3.-5. marraskuuta amiraali Kuritan raskaita risteilijöitä Trukilta Rabauliin, josta se suojasi 5.–8. marraskuuta *[[Suzuya (1934)|Suzuyaa]]* ja *[[Mogami (1934)|Mogamia]]* paluumatkallaan Trukille. Alus suojasi 10.–15. marraskuuta *[[Atago (1930)|Atagon]]* ja *[[Takao (1930)|Takaon]]* Trukilta Yokosukaan. Alus suojasi 26. marraskuuta – 1. joulukuuta paluumatkalla *[[Shōkaku|Shōkakua]]* ja *[[Chitose (1936)|Chitosea]]*.

*Tamanami* suojasi 7.–15. joulukuuta tankkerisaattueita Palaulle ja 16.–21. joulukuuta *Mogamin* Kureen. Alus suojasi 19. tammikuuta – 3. helmikuuta 1944 Yokosukasta Trukille *[[Zuihō]]n*, *[[Chiyoda (1937)|Chiyodan]]* ja *Takaon*. Trukilta se saattoi 10.–15. helmikuuta *Musashin* ja *Ōyodon* Jokosukaan. Alus suojasi 22. maaliskuuta – 2. huhtikuuta joukkojenkuljtetussaattueen Japanista Saipanille, josta se suojasi 7.–14. huhtikuuta saattueen edelleen Ulithin kautta Palaulle. Alus palasi 16.–20. huhtikuuta Yokosukaan.

Alus suojasi 10.–16. toukokuuta *Musashin*, *Chitosen*, *Chiyodan* ja *Zuihōn* Saekista Okinawan kautta Tawitawille. Aluksen päällikkö Aoki siirtyi 32. hävittäjäviirikön komentajaksi ja hänen tilalleen aluksen päälliköksi tuli 15. kesäkuuta Chihogi Tomiji. Alus suojasi 19.–20. kesäkuuta amiraali Kuritan tukialusosastoa Filippiinienmeren taistelussa. *Tamanami* suojasi 23.–29. kesäkuuta tankkeri *Kokuyomarun* Okinawalta Manilan kautta Singaporeen. Alus lähti 2. heinäkuuta Singaporesta tankkerin kanssa paluumatkalle. Alus suojattavineen erkani muusta saattueesta Manilaan. Yhdysvaltain laivaston sukellusvene ''USS Mingo'' torpedoi 7. heinäkuuta 1945 *Tamanamin*, joka räjähti osumasta. Alus upposi 280 kilometriä Manilasta lounaaseen vieden mukanaan koko miehistön.

## Lähteet
*
*

### Viitteet

## Aiheesta muualla
* CombinedFleet.com: ''Yūgumo''-luokan hävittäjät
Suzunami

**Suzunami** () oli Keisarillisen Japanin laivaston Yūgumo-luokan hävittäjä toisessa maailmansodassa.

## Valmistus

Alus tilattiin Uragan telakalta. Se laskettiin vesille 12. maaliskuuta 1942 ja otettiin palvelukseen 27. heinäkuuta 1943.

## Palvelus
Palvelukseen otettaessa alus liitettiin Japanin 1. laivaston 11. hävittäjälaivueeseen miehistökoulututukseen päällikkönään Kamiyama Masao. Se liitettiin 20. elokuuta laivueen 32. hävittäjäviirikköön, joka siirrettiin 30. syyskuuta Japanin 2 laivaston 2. hävittäjälaivueeseen. Alus suojasi 15.–20. lokakuuta Saekilta Trukiin *[[Yamashiro]]a*, *[[Ise (1916)|Iseä]]* ja *[[Tatsuta (1918)|Tatsutaa]]*, jotka suojasivat joukkojenkuljetussaattuetta. Se suojasi *Tatsutan* kanssa joukkojenkuljetusta Trukilta Pohnpeihin ja takaisin. Aluksen palattua Trukille se määrättiin 3. marraskuuta suojaamaan Rabauliin amiraali Kuritan raskaista risteilijöistä muodostettua osastoa, josta *Suzunami* erkani 4. marraskuuta *[[Chōkai (1931)|Chōkain]]* kanssa suojaamaan vaurioitunutta tankkeri *[[Nisshomaru]]a* paluumatkalle Trukiin. Osasto saapui 7. marraskuuta Trukille.

Trukilta alus lähti 7. marraskuuta Rabauliin, jonne se saapui 10. marraskuuta. Yhdysvaltain laivaston lentotukialukselta lähteneet lentokoneet hyökkäsivät 11. marraskuuta 1943 Rabauliin. Raporttien mukaan *Suzunami* oli lastaamassa torpedoita sataman suulla, kun siihen osui pommi. Räjähdys surmasi 148 miehistönjäsentä, mukaan lukien komentaja Kamiyaman.

## Lähteet
*
*

### Viitteet

## Aiheesta muualla
* CombinedFleet.com: ''Yūgumo''-luokan hävittäjät
Ōnami (1942)

**Ōnami** (, ’suuri aalto’) oli keisarillisen Japanin laivaston Yūgumo-luokan hävittäjä toisessa maailmansodassa.

## Valmistus

Alus tilattiin Fujinagatalta. Se laskettiin vesille 13. elokuuta 1942 ja otettiin palvelukseen 29. joulukuuta Osakassa ensimmäisenä päällikkönään Kikkawa Kiyoshi.

## Palvelus
Alus liitettiin 20. tammikuuta 1943 Japanin 2. laivaston 2. hävittäjälaivueen 31. hävittäjäviirikköön. Alus suojasi 20.–25. tammikuuta *[[Atago (1930)|Atagoa]]* Kuresta Trukille ja edelleen 31. tammikuuta – 9. helmikuuta Guadalcanalin evakuointia partioimalla.

Alus suojasi 15.–20. helmikuuta laivaston paluun Trukilta Yokosukaan ja 28. helmikuuta – 5. maaliskuuta *[[Chūyō]]n* Yokosukasta Trukille. Se suojasi 12.–17. maaliskuuta joukkojenkuljetussaattueetta Trukilta Tarawalle, josta alus palasi 20.–29. maaliskuuta Saipanin kautta Trukille. Se suojasi 14.–27. huhtikuuta saattueita Trukin ja Rabaulin välillä ja edelleen 3.–13. toukokuuta Trukilta Rabauliin ja Kaviengiin. Alus suojasi 13.–26. kesäkuuta saattueita väleillä Trukilta Enewetakille ja Kwajaleinille ja 28. kesäkuuta – 28. heinäkuuta Trukin ja Kuren välillä.

*Ōnami* suojasi 4.–9. syyskuuta *[[Taiyō]]n* Trukilta Yokosukaan, minkä jälkeen se siirrettiin Maizurun laivastontelakalle huollettavaksi. Alus suojasi 18.–26. syyskuuta *Awatamarun* Ujinasta Pohnpeihin ja edelleen Trukille, jonne ne saapuivat 1. lokakuuta. Alus suojasi 17.–26. lokakuuta laivastoa Trukilta Eniwetokille estämään Yhdysvaltain laivaston syöksyt. Osasto palasi Trukille. Alus johti 31. lokakuuta – 1. marraskuuta lentomiehistöjen kuljetusta Trukilta Kaviengiin ja edelleen Rabauliin. Se suojasi 6. marraskuuta joukkojenkuljetusta Bougainvilleen valmisteltaessa Cape Torokinan maihinnousua.

Alus johti 21. ja 24.–25. marraskuuta joukkojenkuljetusta ja Bukan evakuointia. Saattue kohtasi Yhdysvaltain laivaston hävittäjät ''USS Charles Ausburne'', ''USS Claxton'' ja ''USS Dyson'' St. Georgen niemen taistelussa, jossa *Ōnamiin* osui torpedo sata kilometriä St. Georgen niemestä kaakkoon. Alus tuhoutui räjähdyksessä surmaten koko miehistön mukaan lukien 31. hävittäjäviirikön komentajakapteeni Kagawa Kiyoton. Aluksen päällikkö, komentaja Kikkawa sai kuolemansa jälkeen kaksi ylennystä, ainoana hävittäjäkapteenina koko keisarillisen Japanin laivastossa.

## Lähteet
*
*

### Viitteet

## Aiheesta muualla
* CombinedFleet.com: Yūgumo-luokan hävittäjät
Kentin yliopisto

**Kentin yliopisto** (The *University of Kent*) on Kentissä, Englannissa vuonna 1965 perustettu yliopisto. Opiskelijoita yliopistossa on lähes 19&nbsp;300, joista noin 15&nbsp;000 opiskelee perustutkintoa (*undergraduate*) ja loput jatkotutkintoa (*postgraduate*). Noin 24&nbsp;% opiskelijoista tulee Ison-Britannian ulkopuolelta ja yliopistossa on edustettuna yli 128 kansallisuutta.

Kentin yliopisto sijaitsee Kaakkois-Englannissa historiallisessa Canterburyn kaupungissa, jossa 300 eekkerin kokoiselle kampusalueelle yliopisto on rakennuttanut muun muassa 6&nbsp;000 opiskelijalle asuintilat. Vuonna 1982 Kentin yliopisto avasi Tonbridgessä opiskelukeskuksen, joka keskittyy etenkin osa-aikaopiskeluun.

Brysseliin avattiin kansainvälisten opintojen yksikkö vuonna 1998 ja Medwayn kampus aloitti toimintansa vuonna 2005. Kentin yliopistolla on myös kansainväliset keskukset Pariisissa, Roomassa ja Ateenassa.

Yliopisto on jakaantunut kuuteen *collegeen*, jotka ovat:
* Eliot (runoilija T.S. Eliotin mukaan)
* Rutherford (fyysikko Ernest Rutherfordin mukaan)
* Keynes (taloustieteilijä John Maynard Keynesin mukaan)
* Darwin (luonnontieteilijä Charles Darwinin mukaan)
*Woolf (kirjailija, feministi Virginia Woolfin mukaan)
*Turing (matemaatikko Alan Turingin mukaan)

Yliopistossa on kolme tiedekuntaa: Humanistinen, luonnotieteellinen ja yhteiskuntatieteellinen tiedekunta.

Colleget omistavat omat tilansa niin seminaarihuoneista luentosaleihin ja opiskelijoita varten luotuihin asuintiloihin. Näiden lisäksi kampusalueella on myös Parkwood -niminen 'opiskelijakylä' sekä ulkopuolinen, japanilaiskulttuuria edustava Chaucer College, jonne myös opiskelijoilla on mahdollisuus majoittautua.

Kentin yliopistossa opiskelleita suomalaisia ovat muun muassa Tarja Halosen tytär Anna Halonen ja kirjailija Laura Honkasalo.
Tarja Halonen on yliopiston kunniatohtori.

## Lähteet

## Aiheesta muualla
Ohjain

**Ohjain** tarkoittaa seuraavia asioita:

* fyysinen ohjauslaite, esimerkiksi 
** lentokoneen ohjaimet
** videopeliohjain
** kaukosäädin

* laiteohjain tietokonelaitteistossa, esimerkiksi 
**näytönohjain

* laiteajuri Microsoftin käyttöjärjestelmissä.
Laiteohjain

**Laiteohjain** on tietokonelaitteiston osa, joka ohjaa toisen laitteen toimintaa, esimerkiksi näytönohjain, levyohjain tai oikosiirto- eli DMA-ohjain. 

Microsoftin käyttöjärjestelmissä termi *(laite)ohjain* voi tarkoittaa myös laiteajuria.
Zvartnots

**Zvartnots** (armeniaksi: Զվարթնոց) on Armenian lounaisosassa Vagharšapatin eli Etšmiadzinin kaupungin itälaidalla sijaitseva arkeologinen kohde, joka käsittää muun muassa 600-luvulla rakennetun kirkon rauniot. Alue kuuluu yhdessä kolmen Vagharšapatin kirkon kanssa UNESCOn maailmanperintöluetteloon.

## Zvartnotsin katedraali
Vuosien 641 ja 662 välillä katolikos Nerses III rakensi majesteettisen Pyhän Yrjön katedraalin Zvartnotsiin. Kirkko tuhoutui maanjäristyksessä vuonna 930. Se pysyi haudattuna aina 1900-luvulle asti. Alueella tehtiin kaivauksia 1900–1907 ja katedraalin lisäksi löydettiin katolikoksen palatsin ja viinitarhan jäännökset.

Kirkko oli sisältä kreikkalaisen ristin muotoinen, siinä oli kolme laivaa ja se oli koristeltu freskoin. Ulkopuolelta kirkko näytti 32-kulmaiselta monikulmiolta ja kaukaa katsottuna ympyränmuotoiselta. Kirkossa oli luultavasti kolme kerrosta.

Armenian Sundial Zvartnots Armenia 7th c.jpg|Aurinkokello 600-luvulta.
Zvartnots,capitalNerses.jpg|Kirkon pilarin yksityiskohta.
Zvart1.jpg|Eräs mallinnus Pyhän Yrjön raunioituneesta katedraalista.

## Lähteet

## Aiheesta muualla

* Zvartnotsin katedraali Armenica.orgissa 
* Kateraali Armeniapediassa
Haghpat

**Haghpat** (armeniaksi: Հաղպատ) on kylä Armeniassa Lorrin maakunnassa lähellä Alaverdin kaupunkia ja Georgian rajaa. Kylä tunnetaan 900-luvulla rakennetun Haghpatavankin (Հաղպատավանք) bysanttilaisen, linnoitetun luostarikompleksin ansiosta. Rakennusryhmä kuuluu myös yhdessä läheisen, noin neljä kilometriä länsilounaaseen sijaitsevan Sanahinin luostarin kanssa Unescon maailmanperintöluetteloon.

Yhdessä näihin luostareihin rakennettiin yli kolmen vuosisadan kuluessa yli 20 erilaista kirkkoa tai kappelia, neljä laajennusosaa, kellotorneja, hautoja, akatemian rakennus, kirjavarastoja, ruokaloita, siltoja ja lukuisia asuintaloja. Luostarikompleksi kuuluu Armenian apostoliselle kirkolle. Alueelta löytyy useita kaiverrettuja muistokiviä sekä piispojen hautoja, joita on siroteltu ympäri luostarialuetta. Rakennusryhmä edustaa loistavaa esimerkkiä keskiaikaisesta armenialaisesta arkkitehtuurista.

Harhpatinin luostari perustettiin kuningas Abas I:n aikana. Pieni Pyhän Ristin (Sourb Nshan) kirkko, jonka rakentamien aloitettiin 966-967 on kokonaisuuden vanhin rakennus. Luostarin pääkirkon kustantamiseen on osallistuivat prinssi Khutulukhaga, prinssit Smbat ja Kurike sekä kuningatar Khosrvanuch, kuningas Ashot III Armollisen (Աշոտ Գ. Ողորմած) puoliso. Luostari rakennettiin tietoisesti mäenrinteen puolivälin tasangolle. Suurin kirkko on Pyhän Ristin katedraali (Sourb Nshan) , jonka rakentaminen aloitettiin noin vuonna 976, ja joka valmistui 991 kuningas Smbatin aikana. 1100-luvulla kirkkoon rakennettiin mahtava kellotorni, luostari sai kirjaston ja ruokalan. Erillisen Sourp Astvatzatzinin (Jumalanäidin) kappelin akustiikka todetaan upeaksi.

Haghpatin kylä ei juurikaan hyödy turistejakin kiinnostavasta luostarista. Suurin osa asukkaista saa elantonsa karjankasvatuksesta tai maanviljelyä. Kylä sijaitsee ylätasangolla, johon joet ovat tehneet syviä halkeamia.

Haghpat Monastery, Armenia.jpg|Pyhän Ristin katedraali, Sourb Nishan
Haghpat Surb Nshan gavit 2.jpg| Katedraalin gavit (eteisrakennus)
Haghpat Surb Nshan gavit 1.jpg| Eteisrakennusta sisältä.
Haghbat b.JPG|Yksityiskohta
Armenia Haghbat.jpg| Kappeli pääkirkon vierellä
Haghpat2.jpg|Kellotorni
Haghpat Monastery - refectory.jpg|Entisajan luostarin ruokala
309 Tombes du monastère de Haghpat.JPG|Hautaholveja


## Lähteet

## Aiheesta muualla

*Haghpatin luostarikompleksi Armenica.orgissa 
*Luostari Armeniapediassa 
*Armenia Tourist Attractions:   Haghpat
Oiva Lohtander

**Oiva Orvo Arvid Lohtander** (s. 15. huhtikuuta 1942 Vilppula) on suomalainen näyttelijä, ohjaaja ja dramaturgi.

## Ura

Lohtander kävi teatteri­koulun vuosina 1962–1965. Hän sai vuonna 2000 Venla-palkinnon parhaasta mies­pääo­sasta (komisario Jansson) televisio­sarjassa *[[Raid (televisiosarja)|Raid]]*. Parhaan mies­sivu­osa-Jussin Lohtander sai vuonna 1996 Jari Halosen ohjaamasta elokuvasta *[[Joulubileet]]*. Lohtander oli pitkäaikainen ja viimeinen Yleisradion televisio­teatterin vakio­näyttelijöistä. Hän on esiintynyt lukuisissa televisio­elo­kuvissa ja -sarjoissa, kuunnelmissa, elo­kuvissa sekä eri teattereissa; 2000-luvulla näyttämöinä ovat olleet Espoon Kaupunginteatteri sekä Tampereen Teatteri.

## Filmografia

;Ääninäyttelijänä

## Palkinnot

* Parhaan miesnäyttelijän Venla 2000: *[[Raid (televisiosarja)|Raid]]*
* Parhaan miessivuosan Jussi 1996: *[[Joulubileet]]*

## Lähteet
Ohio (täsmennyssivu)

**Ohio** voi viitata seuraaviin:

* Ohio, Yhdysvaltain osavaltio
* Ohio (joki), joki Yhdysvalloissa
* Ohio (kappale), Neil Youngin Crosby, Stills, Nash and Youngille tekemä protestilaulu Kent Staten verilöylystä
* Ohio-luokka, Yhdysvaltain laivaston sukellusveneluokka
* Ohion yliopisto
* SS Ohio, Operation Pedestaliin osallistunut höyryalus
* USS Ohio, Yhdysvaltain laivaston alus
* 439 Ohio, asteroidi
Herodes Filippos

**Herodes Filippos** oli Herodes Suuren poika ja Ituraean sekä Trakhonitisin tetrarkki vuosina 4 eaa. – 34. 

Filippos sai koulutuksensa Roomassa veljiensä Arkhelaoksen ja Antipaan kanssa. Herodeksen kuollessa Filippoksesta tuli isänsä valtakunnan koillisosan hallitsija. Filippos meni naimisiin sukulaisensa Salomen kanssa. Josefus kuvailee Filipposta maltillisena hallitsijana.

Filippoksen kuoleman jälkeen vuonna 34 Tiberius liitti hänen alueensa Syyrian provinssiin. Tiberiuksen kuoleman jälkeen vuonna 37 Caligula antoi alueen kuitenkin Filippoksen veljenpojalle Herodes Agrippalle.

## Aiheesta muualla
* King Herod Agrippa  - Livius.org